Paul Weller - Abertawe
yn fyw ym Mharc Singleton
Ar 14 Mai, rhyddhaodd Paul Weller ei 16eg albwm unigol ers ei albwm gyntaf a enwyd ar ei ôl ym 1992, ei bedwaredd mewn cynifer o flynyddoedd a'i ail mewn ychydig llai na deuddeng mis ers rhyddhad ei albwm syfrdanol, On Sunset, a gyrhaeddodd frig y siartiau ym mis Mehefin 2020. Nid gorddweud yw disgrifio'r albwm newydd hwn, Fat Pop (Volume 1), fel un o'i gasgliadau mwyaf cymhellol, heb eithriad, gan gynnwys ei holl ganeuon a ddiffiniodd oes y 70au a'r 80au gyda The Jam a The Style Council. Mae'n albwm a hanner.
Mae'r sioe ym Mharc Singleton Abertawe a fydd yn cynnwys gwaith ar draws ei yrfa doreithiog a'i ddeunydd newydd gwych yn dilyn cyngherddau llwyddiannus ar y safle gyda Noel Gallagher, Jess Glynne a Catfish & The Bottlemen ac unwaith eto caiff y digwyddiad hwn ei hyrwyddo gan yr hyrwyddwyr arobryn Orchard Live. Meddai Pablo Janczur o Orchard Live, "Rydym wrth ein boddau ein bod yn gweithio unwaith eto gydag artist gwych fel Paul Weller ac yn dod â'r 'Modfather' i Abertawe!".